**Nemed** (moderni ispis: **Nemedh**, **Nemhidh** ili **Neimhidh**), što znači "sveti" ili "povlašteni" je ličnost iz irske mitologije koje ima značajnu ulogu u *Knjizi invazija*. Bio je vođa treće grupe doseljenika u Irsku, koji su po njemu dobili ime **Nemedijanci**.

Nemed je bio sin Agnomana od Skitije; Agnoman je bio sin Piampa sina Taita sina Sere sina Srua sina Esrua sina Bramenta sina Aitechta sina Magogovog. 

U Irskoj nije živio nijedan čovjek trideset godina nakon smrti posljednjeg od Partholonovih sljedbenika. Tada je Nemed isplovio u Irsku sa četiri sina i poglavice - Starnom, Iarbonel Vidiocem, Annindom i Fergusom Crvenostranim. Isplovili su iz Kaspijskog mora sa flotom od 44 broda i nakon godinu i pol doplovilo do Irske. Na kraju je samo jedan brod uspio preživjeti putovanje. Supruga Macha mu je umrla dvanaest dana nakon dolaska te je sahranjena na mjestu poznatom kao *Ard Macha* (Armagh).

Njihov dolazak se smješta u godinu 2350. pne. prema kronologiji Annals of the Four Masters, odnosno 1731. prema kronologiji Seathrún Céitinna. 

Nemed je u bitci kod Ros Fraechaina pobijedio Ganna i Senganna, dva fomorijanska kralja, koja su tada ubijena. Dobio je još tri bitke protiv Fomorijanaca - kod Badbgne u Connachtu, Cnamrosa u Leinsteru (u kojoj je poginuo Artur, Nemedov prvi sin rođen u Irskoj, i Murbolga u Dal Riadi (gdje je njegovog sina Starna ubio Fomorijanac Conand). 

U Nemedovo vrijeme su u Irskoj iz zemlje iskočila četiri jezera - uključujući Loch Annind, koje je nastalo kada je kopan Annindov grob. Ostala tri jezera su bila Loch Cal u Ui Niallainu, Loch Munremair u Luigneu i Loch Dairbrech.

Nemed je podigao dvije kraljevske tvrđave - Rath Chimbaith u Semneu i Rath Chindeich u Ui Niallainu. Rath Cindleich su u jednom danu iskopali Boc, Roboc, Ruibne i Rotan, četiri sina Matana Munremara. Nemed ih je ubio u sljedeću zoru.

Raskrčio je dvanaest ravnica: Mag Cera, Mag Eba, Mag Cuile Tolaid i Mag Luirg u Connachtu: Mag Seired u Tethbi; Mag Tochair u Tir Eogainu; Mag Selmne u Araideu; Mag Macha u Airgialli; Mag Muirthemne u Bregi; Mag Bernsa u Leinsteru; Leccmag i Mag Moda u Munsteru. 

Devet godina po dolasku u Irsku, Nemed je umro od kuge zajedno sa tri hiljade svojih sunarodnjaka. Sahranjen je na brdu *Ard Nemid* na Great Islandu Cork Harbouru.

Njegove sljedbenike su tada počeli ugnjetavati Morc i Conand od Fomorijanaca, koji su živjeli u Conandovog tornju na Tory Islandu. Na svaki Samhain im se moralo davati dvije trećine djece, žito i mlijeko. Odlučili su se pobuniti protiv te nepravde. 207 godine nakon Nemedove smrti, šezdeset hiljada ljudi, koje su vodili prvaci - Semul sin Iarbonela Vidioca, Erglan sin Beoana sina Starnovog i Nemedov sin Fergus Crvenostrani, uništili su Conandov toranj, ubivši Conanda i sve njegove sljedbenike. Ali je Morc preživio i krenuo u osvetu. More se okrenulo protiv njih. Samo je jedan brod sa trideset brodova preživio, te su tako posljednji Nemedovi sljedbenici napustili Irsku. Otok će ponovno biti bez ljudi sljedećih 200 godina.

|  |  |  |
| --- | --- | --- |
| Prethodi: **Partholón**  |  **Mitske invazije Irske** AFM 2350. pne.FFE 1731. pne. | Slijedi: **Fir Bolg**  |

V. također
----------

* Lebor Gabála Érenn

Izvori
------

1. ↑  Valja zapaziti da su također postojala dva Fir Bolg kralja po imenu Gann i Sengann

Literatura
----------

* John O'Donovan (ed) (1848-1851), *Annals of the Kingdom of Ireland by the Four Masters* Vol 1
* D. Comyn & P. S. Dineen (eds) (1902-1914), *The History of Ireland by Geoffrey Keating*
* James MacKillop (1998), *Dictionary of Celtic Mythology*
* *The Invasion of Nemed*, ed. and tr. Vernam Hull, "The Invasion of Nemed." *Modern Philology* 33 (1935). 119-123. Available from *Thesaurus Linguae Hibernicae*.